Rukovatelji samohodnim građevinskim strojevima/ prvi razred (Id)

Predmet: praktična nastava

20. ožujka 2020. godine

**IZVOĐENJE LEMLJENJA**

**Izvođenje mekog lemljenja:**

Najprije se očiste površine koje treba lemiti. Lemnik se umjereno ugrije kako bi mogao rastaliti lim. Ugrijanom lemniku se turpijom očisti vrh a zatim trlja u salmijaku. Za vrijeme lemljenja lemnik se povlači po mjestu koje treba zalemiti uz dodavanje lema i sredsva za čišćenje. Veće površine treba prethodno pokositriti. Zatim se postavlja jedna površina na drugu i izvana oprezno zagrijava grijalicom.

Kad se lem stvrdne, predmet se očisti a lemnik ohladi u vodi .

**Izvođenje tvrdog lemljenja:**

Tvrdi lemovi su legure bakra i cinka , a upotrebljavaju se za tvrdo lemljenje bakra , bakrenih legura , čelika, lijevanog željeza i nikla. U nekim vrstama ima nešto srebra, silicija i fosfora.

Predmet koji treba tvrdo zalemiti priprema se tako da pristaje jedan dio uz drugi. Na mjestu koje treba zalemiti potrebno je ostaviti prostor koji će ispuniti rastaljeni lem. U praksi se tvrdo lemljenje izvodi tako da se dijelovi međusobno pričvrste žicom. Na mjestu gdje se treba lemiti stavlja se lem i sredsvo za lemljenje , a zatim se zagrijava dok se lem ne rastali. Nakon toga predmet se ostavlja da miruje dok se lem ne stvrdne .

Kad je zalemljen predmet ohlađen , očisti se i time je postupak završen.

Pročitati sa razumijevanjem i zapamtiti!